cyanic-selkie/wikianc huggingface dataset:
Qranita
Haqqında
300px|thumb Şərbətdən daha qatı struktura malikdir. Kulinar Djefri Steynqarten qeyd edir ki, desertin qatılığı yerindən asılı olaraq dəyişir. Müxtəlif cür qranitalar müxtəlif cür hazırlanır. Belə ki, daha yumşaq formada olanı əsasən dondurma maşınlarında, daha bərk olanları isə soyuducuların dondurucu hissəsində hazırlanır. Çünki onlar daha kristallik olmalıdırlar.
İnqrediyentləri
300px|thumb Limonlu, portağallı sok, çərəzlər, badam, kofe, nanə, jasmin, mövsümi giləmeyvələrdən istifadə edilir. Bəzən şərab və ya digər bərk alkoqollu içkilər də əlavə edirlər. Məs: araq, viski, brendi, likor və s.Şokoladlı qranita əsasən Steynqartendə rast gəlinir. Başqa Siciliyanın heç bir yerində ona rast gəlmək olmur.
Eltun Hüseynov
Klub karyerası
Fərid Kərimzadə Bakı klubunun akademiyası vasitəsilə inkişaf etmişdir. 2012-ci ildə klubun əvəzedicilər dəstəsində debüt etmişdir. Həmçinin həmin ildən bakılıların əsas heyətində çıxış edir.
Çempionat
Mövsümlər üzrə Azərbaycan çempionatında aşağıdakı kimidir:
Yuliya Malinova
Yuliya Malinova  —  Bolqarıstanlı qadın hüquqları müdafiəçisi. O, Bolqarıstan Qadınlar Birliyinin həmtəsisçisi olub və iki dəfə onun sədri olub: 1908-ci ildən 1910-cu ilə və 1912-ci ildən 1926-cı ilə kimi.
Bioqrafiya
Yuliya Yakovlevna Şnayder 1869-cu ildə rus yəhudi ailəsində anadan olub. O, Fransada (Paris) və İsveçrədə təhsil alıb, pravoslavlığı qəbul etdikdən və sonradan Bolqarıstanın baş naziri olmuş Demokratlar Partiyasının lideri vəkil Aleksandr Malinovla evləndikdən sonra Bolqarıstana köçüb. 1899-cu ildən o, müəllim, sosialist və yazıçı, sosialist Yanko Sakazovun həyat yoldaşı Anna Karima ilə birlikdə Jenski Qlas (Qadınların səsi) qəzetinin redaktoru olub. 1901-ci ildə Malinova və Kərimə Bolqarıstan Qadınlar Birliyinin həmtəsisçiləri oldular, Karima onun ilk sədri seçilir. Bu birlik 1878-ci ildən başlayaraq Bolqarıstanda yaradılmış 27 yerli qadın təşkilatının çətiri idi. O, 1890-cı illərdə qadınların intellektual inkişafını və ictimai həyatda daha çox iştirakını təmin etmək üçün qadınların təhsilini və qızların universitet təhsilinə çıxışını məhdudlaşdıran tədbirlərə cavab olaraq qurulmuşdur. Şura məclislər təşkil edir və mətbuat orqanı kimi “Jenski Qlas” qəzetindən istifadə edirdi.
Əzim Şahmalıyev
Əzim Namiq oğlu Şahmalıyev (20 dekabr 1990; Əlirzalı, Goranboy — 15 oktyabr 2020; Tapqaraqoyunlu, Goranboy, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Əzim Şahmalıyev 20 dekabr 1990-cı ildə Goranboyda anadan olub. Məktəbi bitirdikdən sonra 2008-2009-cu illərdə müddətli həqiqi hərbi xidmətdə olmuşdur.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Əzim Şahmalıyev Ağdərə və Suqovuşan döyüşlərində savaşıb. O, 2020-ci il oktyabrın 15-də Goranboy rayonu Tapqaraqoyunlu kəndi istiqamətində düşmən tərəfindən odlu silahla və diğər silah növlərindən atılan mərminin partlayışı nəticəsində şəhidlik zirvəsinə ucalıb. Goranboyda dəfn olunub.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Əzim Şahmalıyev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Əzim Şahmalıyev ölümündən sonra "Suqovuşanın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Əzim Şahmalıyev ölümündən sonra "Cəsur döyüşçü" medalı ilə təltif edildi.
Vüqar Şəfiyev
Vüqar Şəfiyev (1 yanvar 1989; Bakı, Azərbaycan) — Azərbaycanlı prodüser, təşkilatçı.
Həyatı
Şəfiyev Vüqar Xalıq oğlu 1 yanvar 1989-cu ildə Bakı şəhərində anadan olub.
Atası Şəfiyev Xalıq QurbanƏli oğlu 10 Noyabr 2018-ci ildə qaraciyər serrozu xəstəliyindən vəfat edib. Anası Şəfiyeva Mehriban Əsgər qızı evdar xanımdır. Qardaşı Şəfiyev Əli Xalıq oğlu BakuBusda işləyir.
2006-ci ildə məktəbi bitirib Azərbaycan Dövlət Mədəniyyət və İncəsənət Universitetinə daxil olur. 2010-cı ildə Universiteti bitirib hərbi xidmətə yollanır.
Karyerası
2006-ci ildə Azərbaycan Dövlət Televiziyasında işə başlayır. 2 ay işlədikdən sonra 2006-cı ilin dekabr ayından Azad Azərbaycan Televiziyasında işinə davam edir. Müxtəlif illərdə Xeyir Ola, LG Bilik Akademiyası, El İçində, Çəkirəm Haa, Free Zone, Arxiv, Şarm, Sağlam Ol, Türkvizyon, Mənim Yarımdan Soruş, Ozünə Bax, Düzünü Desək, Yağ kimi, Atv Səhər, Gün Üzü, Fort Boyard və s. verilişlərinin prodüserliyini edib. Eyni zamanda müğənni Yaşar Yusubla çalışmağa başlayır.
2018-ci ildə Prezident seçkiləri ərəfəsində Yeni Azərbaycan Partiyası-nın təşkilatı dəstəyi ilə 15 gün ərzində 13 rayonda məşhur sənətçilərin iştirakı ilə konsertlər təşkil edib.
Xarici keçidlər
__INDEX__
Bəhruz Hüseyinov
Bəhruz Hüseyinov — Azərbaycan Silahlı Qüvvələrinin əsgəri,Aprel döyüşlərinin iştirakçısı,Vətən Müharibəsi şəhidi.
Həyatı
Bəhruz Yavər oğlu Hüseynov 17 yanvar 1994-cü ildə Salyan rayonunun 1-ci varlı kəndində anadan olmuşdur. 2011-ci ildə Yolüstü kənd orta məktəbini bitirmiş və Azərbaycan Texniki Universitetinə qəbul olunmuşdur.
Hərbi xidməti
2015-ci ildə universiteti bitirdikdən sonra Bəhruz hərbi xidmətə başlamışdır. O, hərbi xidmətdə tank taborunda tuşlayıcı operator olmuşdur. 2016-cı ildə Aprel döyüşləri zamanı Tərtər rayonu istiqamətində gedən döyüşlərdə şücaət göstərmişdir.
Azərbaycan Respublikasının ərazi bütövlüyü uğrunda 27 sentyabr 2020-ci il tarixindən başlayan Vətən müharibəsində tankçı olaraq ön cəbhə bölgəsinə göndərilmişdir. Füzuli, Cəbrayıl və Hadrut istiqamətində gedən döyüşlərdə iştirak etmişdir. Oktyabrın 19-da Xocavənd rayonu Düdükçü kəndi üzərindəki yüksəkliklərin azad edilməsi uğrunda gedən döyüşlərdə düşmənin atdığı minaatan mərmisi nəticəsində həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Bəhruz Hüseyinov ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Bəhruz Hüseyinov ölümündən sonra "Xocavəndin azad olunmasına görə" medalı ilə təltif edildi.
Əlimuxtar Hüseynzadə
Əlimuxtar Ağaqulu oğlu Hüseynzadə — əməkdar inşaatçı. Azərbaycanın Kənd Tikinti Naziri (1974–1978).
Həyatı
Hüseynzadə Əlimuxtar Ağaqulu oğlu 5 fevral 1925-ci ildə Bakı şəhərində anadan olmuşdur.
Təhsil
1 nömrəli orta məktəbin səkkizinci sinfini bitirdikdən sonra 1942-ci ildə Dəmiryolu Texnikumuna qəbul olmuşdur. Texnikumu bitirdikdən sonra 1945-ci ildə Bakıda filialı açılan Tbilisi Dəmiryolu İnstitutun tikinti şöbəsinə daxil olmuş və 1950-ci ildə təhsilini başa vurmuşdur.
Hüseynzadənin gənc yaşları müharibənin qızğın illərinə təsadüf edir. Bununla əlaqədar orta məktəbinin səkkizinci sinfini bitirdikdən sonra məcburiyyət qarşısında qalaraq Bakı Dəmiryolu Texnikumuna daxil olur. Təhsilini davam etdirərək, eyni zamanda Bakı şəhərinin Sabunçu rayonunda dəmiryolu sahəsində baş fəhlə və texnik vəzifəsində çalışır. 1945-ci ildə Bakıda filialı açılan Tbilisi Dəmiryolu İnstitutunun tikinti şöbəsinə daxil olur (sonralar bu filial Azərbaycan Sənaye İnstitutunun Nəqliyyat fakültəsinə çevrilir) və 1950-ci ildə institutun birinci məzunlarından biri olur.
Əmək fəaliyyəti
Əmək fəaliyyətinə 1950–1953-cü illərdə Kür-Araz Su Tikinti İdarəsinin Salyan bölməsində usta vəzifəsindən başlamışdır. 1953-cü ildə Bakıya qayıdaraq 1956-cı ilə kimi Neft Nazirliyinin tabeliçiliyində fəaliyyət göstərən Azərbaycan Ərazi Tikinti Trestində usta, iş icraçısı, 1956–1962-ci illərdə Bakı Baş Tikinti İdarəsinin 3 nömrəli Tikinti İdarəsində iş icraçısı, müdir, 1962–1966-cı illərdə yeni yaradılmış 1 nömrəli "Bakışəhərtikinti" Trestinin müdiri, 1966–1974-cü illərdə "Xəzərdəniztikinti" ("Azərnəqliyyattikinti") Trestinin müdiri, 1974–1978-ci illərdə Azərbaycan Respublikasının Kənd Tikinti Naziri, 1979–1984-cü illərdə Azərbaycan Respublikasının Səhiyyə Nazirliyində tikinti məsələləri üzrə nazir müavini vəzifələrində çalışmışdır.
Böyük Vətən müharibəsindən sonra ölkədə quruculuq işləri böyük vüsət almışdır. Neft sənayesi üzrə "Kür-Araz Su Tikinti" Baş İdarəsi, "Metrotikinti" İdarəsi, eyni zamanda o vaxt Ermənistandan köçüb gələn azərbaycanlıları yerləşdirmək üçün yaşayış evləri tikən "Köçürmətikinti" ("Azpereselenstroy") və s. çoxsaylı tikinti təşkilatları yaradılmışdır. Tikinti – quraşdırma işləri nəinki Bakı şəhərində, eləcə də Sumqayıt, Mingəçevir və digər rayonlarda aparılırdı. Demək olardı ki, tikintinin qaynar bulaq kimi coşub çağladığı bir vaxtda bu sahədə işləmək o zaman hər bir insanın arzusu idi və bu böyük şərəf sayılırdı. Belə bir zamanda, 1950-ci ildə Əlimuxtar müəllim gənc mütəxəssis kimi Kür-Araz Su Tikinti İdarəsinin Salyan rayonunun Şorsulu kəndində olan tikinti idarəsinə göndərilir və burada 1953-cü ilə gədər ağır şəraitin olmasına baxmayaraq çox həvəs və coşqunluqla işləyən su təsərrüfatı obyektlərinin, yaşayış evlərinin, elektrik yarımstansiyalarının tikintisində müvəfəqiyyıtlə çalışır və böyük təcrübə qazanır.
1953-cü ildə Əlimuxtar Hüseynzadə Bakı şəhərinə qayıdır və o zaman keçmiş Sovet İttifaqı Neft Nazirliyinin tabeliyində fəaliyyət göstərən Azərbaycan Ərazi Tikinti Trestində fəaliyyət göstərir. Burada o, bir neçə mürəkkəb tikintinin icrasına rəhbərlik edir, o cümlədən Gəmi Təmiri Zavodunun tikintisinin başa çatdırılmasında fəal iştirak edir. Burada gənc mütəxəssis böyük təcrübə toplayır, sınaqdan keçir, tikintinin incəliklərini mənimsəyir və hər-hansı bir tikintinin texniki mürəkkəbliyindən asılı olmayaraq müstəqil və səmərəli qərarlar qəbul etməyə nail olur.
1956-cı ildə Bakı Baş Tikinti İdarəsi yaradılır və Əlimuxtar müəllimin çalışdığı idarə Bakı Baş Tikinti İdarəsinin tabeliyinə verilərək 3 nömrəli Tikinti İdarəsi yaradılır. Öz fəaliyyətini Bakı Baş Tikinti İdarəsinin 3 nömrəli Tikinti İdarəsində iş icraçısı vəzifəsində davam etdirərək 1958-ci ildə idarənin rəisi təyin olunur. 1962-ci ildə isə yeni yaradılan 1 nömrəli Bakı Şəhər Tikinti Trestinin müdiri vəzifəsinə təyin edilir. Beləliklə, bu idarəyə usta kimi işə qəbul olunan Əlimuxtar Ağaqulu oğlu 9 il ərzində öz zəhməti və biliyi nəticəsində ustalıqdan böyük bir trestin müdiri vəzifəsinə ucalmışdır. Bu illər ərzində Əlimuxtar müəllimin rəhbərliyi altında Bakı Televiziya Mərkəzi, Nərimanov prospektində (indiki Cavid prospekti), 522, 528, 535 nömrəli məhəllələrdə yerləşən yaraşıqlı "Stalinka" deyilən beşmərtəbəli binalar, 8 nömrəli internatın yenidən qurulması, "Cəfər Cabbarlı" və "Sevil" kinoteatrları, "Yaşıl" teatrı, Elmlər Akademiyasının yeni binası və onun kimya və fizika innstitutlarının binalarını, Azərbaycan Dövlət Universitetinin binasını, Politexnik İnstitutunun yeni korpusları, Sirkin binası və Azərbaycanfilm Kinostudiyası, Azqiprovodxoz İnstitutunun binası (indiki Vergilər Nazirliyinin binası), Aktyorlar evi, "Bakı" mehmanxanası, Respublika xəstaxanasının iki əsas korpusu, Ə. Qarayev adına Mərkəzi Uşaq Xəstəxanası, M. Topçubaşov adına Eksperimental Xəstəxana, Onkologiya İnstitutu, Qanköçürmə və Taun Əleyhinə stansiyalar, 5 nömrəli xəstəxana, çoxsaylı məktəb, uşaq bağçası və s. obyektlər tikilib istifadəyə verilmişdir.
Hüseynzadə 1966-cı ilin iyun ayında respublika rəhbərliyinin təklifi ilə keçmiş Sovet İttifaqı dövrləri zamanı mərkəzin tabeliyində olan SSRİ Nəqliyyat Tikinti Nazirliyinin "Xəzərdəniztikinti" Trestinin müdiri vəzifəsinə təyin olunmuşdur. Bu trest Rusiya Federasiyası, Azərbaycan, Türkmənistan və Qazaxıstan Respublikalarının ərazisi sayılan Xəzər dənizində və dəniz kənarı hidrotexniki qurğuların, portların, paromların, aerodromların, bəndlərin, körpülərin, dəmir yolların, bu nazirliklərin işçiləri üçün yaşayış evlərin və digər sosial – mədəni obyektlərin tikintisi ilə məşğul idi.
Bu trestdə çalışdığı dövr ərzində Əlimuxtar müəllim öz peşəkarlığını, səriştəsini və böyük idarəçilik qabiliyyətinə malik olan təşkilatçığını göstərmişdir. Trestin apardığı tikinti-quraşdırma işlərinin həcmi 8 ildə 5 dəfədən çox artmışdır. Bu illər ərzində Zabrat – Pirşağı dəmir yolu, Sumqayıt – Yalama və Bakı – Dərbənd yollarının elektrikləşdirilməsi, Dübəndidə neftdoldurma bazası, Bakıda Dəniz vağzalı, Kömrükxana binası, 16 mərtəbəli İnturist ("Azərbaycan") mehmanxanası, İçəri Şəhərdə Ensiklopediya binası, Kibernetika institutunun çoxmərtəbəli korpusu, maşınqayıranlar üçün sınaq zavodu, Dövlət Təhlükəsizlik Komitəsini yeni inzibati binası və işçiləri üçün Bilgədə dənizkənarı istirahət zonası, Əhmədlidə dəniz gəmiçiliyi üçün ağac məmulatı qəbul edən liman, Qaradağda sement zavodunun işçiləri üçün qəsəbə, Əhmədlidə və Hövsanda çoxlu yaşayış binaları, Alacada dəniz limanı, Çələkənddə türkmən neftçiləri üçün, Zığda və Dübəndidə azərbaycan neftçiləri üçün, Hövsanda və Port – İliçdə balıqçılar üçün, Bayılda dəniz həbiçiləri üçün yeni bazalar, körpülər, yaşayış evləri, məktəblər, idarə binaları və sair sənaye və kommunal obyektləri tikilmişdr.
Azərbaycan Respublikası Hökumətinin dəstəyi ilə 1971-ci ilin fevralında İttifaq Hökumətinin qərarı ilə bu trestin adı dəyişdirilərək Azərbaycan Nəqliyyat Tikinti Tresti ("Azərnəqliyyattikinti") adlandırıldı və beləliklə, bütün dəmiryolu obyektlərinin inşası bu trestə tapşırıldı.
Qeyd etmək lazımdır ki, bu trestin tikdiyi obyektlər Ulu Öndər Heydər Əliyevin həmişə nəzarəti altında olmuşdur. Ulu Öndər bu trestin tikdiyi obyektlərdə olaraq onların keyfiyyətini yüksək qiymətləndirərdi. 1974-cü ildə Azərbaycan KP MK-nin qərarı ilə Əlimuxtar Hüseynzadə Kənd Tikinti naziri təyin edilmişdir. Belə bir təyinat Əlimuxtar Hüseynzadəyə Ulu Öndərin böyük etimad göstərilməsinin təzahürüdür.
Keçən əsrin 60-cı illərində ölkənin kənd təsərrüfatının inkişafında böyük gerilik yaranmışdır. Bununla əlaqədar 70-ci illərin əvvəlində kənd təsərrüfatının əsas sahələri üzrə — pambıqçılığı, üzümçülüyü, heyvandarlığı, meyvə və tərəvəzçiliyi inkişaf etdirmək üçün Kənd Tikinti Nazirliyi gərgin işləməklə bərabər texniki tərəqqinin tələblərinə cavab verən özünün maddi – texniki bazanı möhkəmləndirməli idi. Əlimuxtar Hüseynzadə 1974-cü ilin axırlarında respublikanın Kənd Tikinti naziri təyin edildiyi zaman nazirliyin qarşısında daha mühüm vəzifələr dururdu, kənddə tikintinin maddi – texniki bazasını və kənd tikinti təşkilatlarının fəaliyyət dairəsini bir qədər də genişləndirilməsi tələb olunurdu.
Qeyd etmək lazımdır ki, yaxın bir zamanda Qazaxda 7 nömrəli trest və onun ətraf rayonlarında üç tikinti idarəsi yaranmışdır. Füzuli – Qubadlı zonasında tikinti – quraşdırma işləri aparmaq üçün Füzuli şəhərində 6 nömrəli, Sabirabad – İmişli zonasında isə Sabirabadda 8 nömrəli trestlər təşkil olunmuşdur. Xüsusi quraşdırma işləri aparmaq üçün (santexnika və elektrik işləri) trest yaradılmış və bu trestlər üçün Biləcəridə və Keşlədə müəyyən baza qurulmuşdur.
Görülmüş tədbirlər nəticəsində 3–4 il ərzində nazirlik üzrə tikinti işlərinin həcmi iki dəfədən çox artmışdır, yeni heyvandarlıq, quşçuluq kompleksləri, şərab zavodları və s. obyektlər istifadəyə verilmişlər. Respublikanın şəhərlərində və digər rayonlarında – Astarada, Zaqatalada, Lənkəranda, Yevlaxda, Beylaqanda, Sabirabadda və digər rayonlarında kənd təsərrüfatı məhsulları emal edən müəssisələr tikilib vaxtında istifadəyə verilmişdir.
Əfsuslar olsun ki, kənd tikinti işlərində yeni nailiyyətlər, müsbət dəyişikliklər əldə edildiyi zaman və işin gərgin vaxtında 1978-ci ilin əvvələrində Əlimuxtar müəllimin səhhətində problemlər yaranmışdır. Bununla əlaqədar 1978-ci ildə o, Aərbaycan KP MK-nin birinci katibi Heydər Əliyevin məsləhəti ilə Azərbaycan Respublikası Səhiyyə Nazirliyinə tikinti məsələləri üzrə nazirin müavini təyin olunmuşdur. 1978–1985-ci illərdə burada Əlimuxtar müəllim böyük əmək sərf edir, səhiyyənin bazasının genişləndirilməsində və inkişafında nazir müavini kimi bütün gücünü sərf edir. 1985-ci ilin fevralında 60 yaşında xəstəliyi ilə əlaqədar Əlimuxtar Hüseynzadənin təqaüdə çıxmaq barədə xahiş müraciəti qəbul olunur. Əlimuxtar müəllimə ittifaq əhəmiyyətli fərdi təqaüd təyin edilir. Eyni zamanda 60 illik yubileyi münasibətilə Əlimuxtar Hüseynzadə Ali Sovetin fəxri fərmanı ilə təltif olunur.
2007-ci ilin sentyabr ayında 82 yaşında Əlimuxtar Ağaqulu oğlu Hüseynzadə öz dünyasını dəyişmişdi. Əlimuxtar müəllim ziyalı, nurlu bir insan idi. O mədəniyyətimizi, ədəbiyyatımızı dərindən bilən el ağsaqqalı idi. Əlimuxtar müəllim gözəl və nümunəvi ailə başçısı olmuşdur. Onun övladları onun yolunu müvəffəqiyyətlə davam etdirirlər.
Bütün ömrünü tikinti kompleksinin inkişafina həsr etmiş Əlimuxtar müəllimin yanında məktəb keçmiş çoxsaylı inşaatçı kadrlar bu gün də tikintidə rəhbər işlərdə çalışırlar.
Ömür boyu insansevər, hamıya mehriban münasibət saxlamağa, ünsiyyət qurmağa çalışan və bacaran, imkanı çərçivəsində insanlara kömək əli uzadan və bundan zövq alan Əlimuxtar müəllim eyni zamanda zəhmətkeş, tələbkar və dövlətçiliyimizə sadiq bir insan olmuşdur.
Mükafatlar
1958-ci ildə "Şərəf nişanı", 1966-cı və 1971-ci illərdə isə "Qırmızı əmək bayrağı" ordenləri ilə təltif olunmuşdur. 1962-ci ildə tikinti kompleksində xidmətlərinə görə respublikanın "Əməkdar inşaatçısı" fəxri adına və 1978-ci ildə SSRİ Nazirlər Sovetinin laureatı mükafatına layiq görülmüşdür. 1974-cü və 1985-ci illərdə Ali Sovetin fəxri fərmanları ilə təltif olunmuşdur.
2-metrlik teleskop
2-metrlik teleskop və ya Şamaxı Astrofizika Rəsədxanasının 2 m-lik teleskopu
Teleskop Zeiss-2000 reflektoru “Carl Zeiss Jena” (Almaniya) firmasının istehsalıdır. 1964-cü ildə rəsədxanaya gətirilib və 1966-cı ildə istifadəyə verilmişdir. Coğrafi koordinatları: λ=48° 35' 50ʺE, φ=40° 46' 51ʺN. Teleskop dəniz səviyyəsindən 1435 m hündürlükdə qurulmuşdur. Kupolun və binanın xarici üst qatı temperatur izolyasiyası üçün alüminium lövhələrlə örtülmüşdür
2-metrlik teleskop haqqında ümumi məlumat
Almaniyanın “Carl Zeiss JENA” firmasının istehsalıdır və 1966-cı ildə istifadəyə verilmişdir. Əsas güzgü parabolikdir, diametri 2080 mm, fokus məsafəsi 9000 mm-dir.
2-metrlik teleskop 3 müxtəlif optik sistemi özündə birləşdirir və əsasən spektral müşahidələr üçün nəzərdə tutulmuşdur:
• Baş fokus. İşıq qüvvəsi-1:4.5. Fokal səthdə miqyas 23″/mm. Cihazları: fotoqrafik müşahidələr üçün korrektor tədbiq etməklə faydalı sahəsi 21′x21′ olan baş fokus kasset qurğusu, zəif obyektlərin spektrlərinin alınması üçün istifadə olunan 2 difraksiya qəfəsi və 3 kamera ilə təchiz olunmuş baş fokus spektroqrafı;
• Kasseqren fokusu. Ekvivalent fokus məsafəsi 29500 mm. İşıq qüvvəsi -1:14.5. Miqyas 7″/mm. Cihazları: zəif ulduzların spektrlərini almaq üçün ölçüləri 1024x1536 piksel olan CCD ilə təmin olunmuş, dispersiyası Hγ yanında 90 və 180 Å/mm olan 2x2 prizmalı spektroqraf. Ulduzların kəmiyyət baxımından spektral analizi üçün  dispersiyası 29, 44, 86, 196  Å/mm olan klassik difraksiya qəfəsli (UAGS) spektroqraf. Kasseqren fokusunda zəif ulduzların yüksək ayırdetməli spektrlərinin alınması üçün ayırdetmə qabiliyyətləri 15000 və 25000 olan və 530x580 piksel ölçülü CCD matris (azotla soyutma) ilə təchiz olunmuş 2 kameralı (F=150mm, F=250mm) Kasseqren-Eşelle spektroqrafı. Fotometriya üçün faydalı sahəsi 4′x4′ olan 3056x3056 piksel ölçülü CCD matris (termoelektron soyutma) və beynəlxalq filtr dəsti ilə təchiz olunmuş kasset qurğusu.
• Kude fokusu. Ekvivalent fokus məsafəsi -72 000 mm. İşıq qüvvəsi-1:36. Miqyas – 3″/mm. Cihazları: ayırdetmə qabiliyyəti R=30 000 olan Eşelle-spektroqraf, 63.5° -lik Eşelle-qəfəslə  ayırdetmə qabiliyyəti R=95000 və 190000, 80°-lik Eşelle qəfəslə R=260000 və R=530000 olan, 4000x4000 piksel CCD ilə təmin olunmuş ifrat yüksək ayırdetməli 3-kameralı (F=350mm, F=700mm, F=1400mm), 2 Eşelle qəfəsli (γ=63.5°, γ=80°) universal Kude-Eşelle spektroqraf.
• İşıq qəbulediciləri: 1. Ölçüləri 530x580 piksel (1pix=18x24 mik.) olan maye azotla soyudulan CCD kamera. 2. Ölçüləri 4000x4000 piksel (1 pix=15 mik.) olan maye azotla soyudulan CCD kamera.3. Elektron soyudulan, ölçüləri 3056x3056 piksel (1pix=12 mik.) olan CCD kamera. 4. Elektron soyudulan, ölçüləri 1024x1536 piksel (1pix=9 mik.) olan CCD kamera.
Teleskopun texniki xarakteristikası
Teleskop qurğusu (Montirovka): alman, ekvatorial
Koordinat sistemi: 2-ci ekvatorial (α-düz doğuş, δ-meyl)
Teleskopun çəkisi: 85 t.
Kupolun diametri: 20 m.
Kupolun yarığının eni: 5 m
Binanın hündürlüyü: 29 m.
Baş güzgü
Tam diametri: 2080 mm
Effektiv diametri: 2000 mm
Fokus məsafəsi: 9 m.
Tipi: paraboloid
Çəkisi: 2340 kg
Qalınlığı: 300 mm
Ortasındakı dəliyin diametri: 200 mm
Kasseqren və kude güzgüləri
Diametri: 580 mm
Kasseqren güzgüsünün fokus məsafəsi: -3600 mm
Kude güzgüsünün fokus məsafəsi: -2850 mm
Tipi: qabarıq hiperbolik
2-metrlik teleskopun əsas borusuna dimetral əks tərəflərdə 1 cüt  Axtarıcı (obyektivin diametri -110 mm, fokus məsafəsi -1130 mm, görüş sahəsi-1°) və 1 cüt Bələdçi teleskoplar (obyektivin diametri–300 mm, focus məsafəsi–7500 mm, görüş sahəsi – 15') bərkidilmişdir.
2 m-lik teleskopun optik xarakteristikası
2 m-lik teleskop üç müxtəlif optik sistemi özündə birləşdirir və əsasən spektral müşahidələr üçün nəzərdə tutulmuşdur:
1. Baş fokus. Fokus məsafəsi F=9 m, fokal nisbət – f/4.5, faydalı görüş sahəsi 6'x6', zəif obyektlərin spektrlərinin alınması üçün nəzərdə tutulmuşdur. Korreksiya linzalarının köməyi ilə faydalı görüş sahəsini  21'x21'–yə qədər artırmaq olur və Baş fokusda səma cisimlərinin birbaşa fotoqrafiyası üçün nəzərdə tutulmuşdur. Fokal səthdə miqyas 23ʺ/mm.
2. Kasseqren fokusu. Effektiv fokus məsafəsi F=29.5 m, fokal nisbət- f/14.75, faydalı görüş sahəsi 7'x7', fokal səthdə miqyas 7ʺ/mm.
3. Kude fokusu. Effektiv fokus məsafəsi F=72 m. fokal nisbət – f/36, faydalı görüş sahəsi 3'x3', fokal səthdə miqyas 2,8ʺ/mm.
2 m-lik teleskopun optik sxemi
1- baş parabolik güzgü: effektiv diametri D= 2 m, fokus məsafəsi F = 9 m;
2,3 – kasseqren və  kude hiperbolik güzgüləri: diametri d =580 mm, fokus məsafəsi fkas = -3600 mm, fkude = -2850 mm;
4 - müstəvi güzgü: ölçüsü – 620x400 mm; 5 - müstəvi güzgü: diametri d=520 mm;
6 - müstəvi güzgü: diametri d=50 mm. S-ağırlıq mərkəzi, P- əks yük.
2-metrlik teleskopun modernizasiyası
Azərbaycan  Respublikasının Prezidentinin 2008-ci ilin sentyabrında və 2009-cu ilin iyulunda imzaladığı sərəncamlarla rəsədxananın maddi-texniki bazasının gücləndirilməsi çərçivəsində 2012-2013-cü illərdə Çexiya Respublikasının “Project Soft” firması tərəfindən 2 m-lik teleskopun hidravlik, elektrik sistemləri yenidən qurulmuş və idarəetmə sistemi avtomatlaşdırılmışdır.
2 m-lik güzgünün alüminiumlaşdırılması
Təkrar alüminiumlaşdırma 2 m-lik teleskopun optik sisteminin effektivliyini əhəmiyyətli dərəcədə yüksəltmişdir. İndi Kasseqren fokusunda 11m ulduz ölçüsünə qədər obyektlərin yüksək dispersiyalı (R=28000), 14m ulduz ölçüsünə qədər seyfert qalaktikaların Hγ yanında 94 Å /mm dispersiya ilə etibarlı CCD spektrlərini almaq mümkündür.
Bumer (film, 2003)
Bumer — 2003-cü ildə Rusiyada döyüş filmi janrında çəkilmiş film. Filmin rejissoru Pyotr Buslovdur, film həm də rejissorun tam metrajlı ilk filmidir. Kinoteatrlarda premyera 15 Avqust 2003-cü ildə, Televiziya premyerası 10 Oktyabr 2004-cü ildə NTV kanalında baş tutub. Filmin davamı olaraq 2006-cı ildə "Bumer. İkinci film" kinosu çəkilib.
Filmin musiqi mövzusu, filmdə əsas personajlardan birinin mobil telefonunun çağrı siqnalı idi. Film ekranlara çıxdıqdan sonra isə bu melodiya mobil telefon istifadə edən insanlar arasında çox populyar olur. Məhz bu populyarlıq musiqinin müəllifi Sergey Şnurova təxminən 1 milyon dollar qazandırır.
Dieqo Demme
Həyatı
Almaniyanın Herford şəhərində anadan olan Demme italyan əsillidir. Onun atası italyan və anası isə almandır. Demmenin atası Dieqo Maradonanın böyük pərəstişkarı olduğu üçun oğluna onun adını qoyub. Amma Dieqo Demmanın uşaqlıqdan ən çox sevdiyi futbolçu Cennaro Qattuzodur. İtalyan atasına görə onun İtaliya pasportu var.
Bumer (film, 2003)
Təbiət çəkilişləri Kolomna şəhərində və Moskva vilayətinin Kolomensky rayonunda aparılıb.
Dieqo Demme
Karyerası
Demme karyerasına Hiddenhauzendəki uşaq futbol məktəbində başlayıb. Gələcəkdə o, 2004-cü ildə "Arminia Bielefeld" klubunun futbol akademiyasına keçənə qədər daha bir neçə futbol bölməsini dəyişdi.
Bumer (film, 2003)
Süjet
Filmdə hadisələr 1999-cu ildə Moskva ətrafında baş verir. Filmin baş qəhrəmanı olan dostlar Kostya Kot, Dimon Opşarennıy, Lyoxa Killa və Petya Rama yolda baş vermiş mübahisəyə görə kriminal söhbətdə iştirak edirlər. Bu söhbətdən sonra dostlar izləndiklərini hiss edirlər. Onları izləyən naməlum şəxslərdən qurtulduqdan sonra dostlar şəhəri tərk etmək qərarına gəlirlər. Öz avtomobilləri artıq diqqəti cəlb etdiyindən onlar Petya Ramanın qaçırdığı BMW 750IL (Bumer) maşınından istifadə edirlər. Yolda onlar izlənməsinlər deyə öz mobil telefonlarını söndürmək qərarına gəlirlər, ancaq Kostya Kot öz telefonunu tapa bilmir. Şəhərdən çıxarkən yol polisi onları saxlayır və dostlar böyuk ölçüdə rüşvət verməyə məcbur olurlar. Pullarını tez bir zamanda xərclədikləri üçun filmin qəhrəmanları sonrakı səhnələrdə çox əziyyət çəkir və müxtəlif çətinliklər ilə qarşılaşırlar.
Dieqo Demme
Karyerası
4 dekabr 2010-cu ildə Dieqo peşəkar səviyyədə ilk matçını ikinci Bundesliqada "Greuther" klubuna qarşı keçirdir. Ancaq sonrakı oyunlarda Demmeyə az oyun vaxtı ayrılır və növbəti mövsümdə komandada rotasiya oyunçusu kimi qalır. 2012-ci ilin qış transfer pəncərəsində o, "Paderborn 07" klubuna transfer edilir.
Bumer (film, 2003)
Süjet
Filmin sonunda dostlar mağazadan çıxarkən atışma səhnəsinin şahidi oluruq. Dimon Osşparennıy dostlarının çətin vəziyyətdə olduğunu görüb maşın ilə qaçır. Lyoxa Killa isə polis ilə atışmada öldürülür. Petya Rama Kostyanı qorumaq üçun özünü güllə qabağına verir və həlak olur. Kostya Kot yaralı dostu Petya Ramanı xilas etmək istəyərkən yaralanır və həbs edilir.
Dieqo Demme
Karyerası
7 yanvar 2014-cü ildə Demmenin Almaniya üçuncu Liqa təmsilçisi "RB Leyspiq" ilə 2018-ci ilə qədər müqavilə imzaladığı açıqlanır. Demmenin bu transferi 350 min avroya başa gəlir. Demme "Leyspiq"in heyətində oynadığı müddətdə 214 oyunda meydana çıxır və 2 qol vurur.
Fələkan (Urmiya)
Fələkan — İranın Qərbi Azərbaycan ostanının Urmiya şəhristanı ərazisinə daxil olan kənd.
Dieqo Demme
Karyerası
11 yanvar 2020-ci ildə "RB Leyspiq", Demmenin İtaliya A Seriyası klubu "Napoli" ilə razılaşdığını açıqladı.
Fələkan (Urmiya)
Əhalisi
2006-cı il məlumatına görə kənddə 590 nəfər yaşayır (108 ailə).
Bumer (film, 2003)
Çəkiliş Qrupu
Film hələ ümumi baxışa çıxmamışdan əvvəl filmi rejissor Sergey Bodrov izləyir və çox bəyənir. Buna görədə filmin çəkiliş hyətini yeni çəkiləcək "Svyaznoy" filminə dəvət edir. Karmadon yarğanında aparılan çəkiliş zamanı bədbəxt hadisə baş verir və çəkiliş heyətinin üzərinəə nəhəng buz parçası düşur. Hadisə nəticəsində yüzdən artıq insan buz altında qalır. "Bumer" filminin çəkilişlərində iştirak edən bir çox insanda orda həlak olur. Sonradan çəkiliş qrupunun həlak olan üzvlərinin xatirəsinə "Bumer. İkinci film" kinosu çəkilir.
Tənqid
Film tənqidçilərin nəzərindən qaçmır. Kino tənqidçiləri Andrey Plaxov və Mixail Trofimenkov filmi "Roud-muvi" janrına daha uyğun olduğunu qeyd eləyirlər. Tənqidçilər filmin səhnələrini həm də "Briqada" serialına bənzədiyi fikrini səsləndirir.
Andrey Plaxovun fikrinə görə filmdə daha çox rus xalq kinosunun yox, Amerika filmlərinin elementləri istifadə edilib. Tənqidçi "bu qədər söyüş və vulqar sözərin istifadəsi ilə məşhur olmaq olmaz" fikrini də səsləndirir.
Digər bir film tənqidçisi Aleksey Eksler isə filmin "ürəkbulandıran, mənfur və qeyri-adi dərəcədə iyrənc bir zövq verdiyini" qeyd edir.
De minimis non curat lex
De minimis non curat lex – (Qanun xırdalıqlarla məşğul olmur) – Hüquqi prinsip.
Səlcuqşah bəyim
Səlcuqşah bəyim və ya Məhd-i Ulya (d.- ö. 12 noyabr 1489) - Uzun Həsən in birinci həyat yoldaşı, Sultan Xəlil və Sultan Yaqub un anası, diplomat, XV əsr Ağqoyunlu tarixinin önəmli şəxslərindən biri.
Həyatı
Səlcuqşah bəyimin doğum tarixi və yeri haqqında mənbələrdə hər hansı bir məlumata rast gəlinmir. Onun adından ilk dəfə Uzun Həsənin həyat yoldaşı kimi bəhs edilmişdir. Onların izdivacı Uzun Həsənin 15 yaşı olarkən baş vermiş, ilk xanımı olduğu üçün Uzun Həsən tərəfindən digər xanımları arasında yeri fərqli olmuşdur. Səlcuqşah bəyim Uzun Həsənin əmisi Məhəmməd Mirzənin qızıdır. Woods bu evliliyin Sultan Xəlilinin anadan olmasından bir neçə il əvvəl yəni 1440-1441-ci illərdə baş tutduğunu qeyd edir. Xoca Sadəddin "Tacüt Təvarix" adlı əsərindən Səlcuqşah bəyimdən "Uzun Həsənin ən sevdiyi xanımı" kimi bəhs etmişdir. Onların Xəlil, Yusif, Yaqub və Məsih adında 4 oğlu varidi.
Siyasi fəaliyyəti
Alman tarixçi Hinz Səlcuqşah bəyimdən bəhs edərkən onun dövlət işlərində nə qədər təsirli rolunu, Uzun Həsən divanına qatılmasını, dövlətin daxili və xarici siyasətində yaxından iştirakını xüsusi vurğulayır. O, hətta dövlət məsələlərindən iştirak edə bilmək üçün həcc səfərini də təxirə salmışdı. Lakin onun bu fəaliyyəti birmənalı qarşılanmamışdı. Belə ki, saraydakı nüfuzlu şəxslər onu "Sırtlan Xatun", "Gəzənd Xatun" kimi nifrət dolu sözlərlə adlandırmışdılar. İbrahim Gülşəni özünün “Mənaqibi Gülşən” adlı əsərində Səlçuqşah bəyim və digər xanımların divan qərarlarının qəbul edilməsindəki yaxın fəaliyyətlərini tənqid etmişdir. Rəvayətə görə Təbriz qadısı Qadı Şərəfüddin divanın aldığı bir qərarla bağlı İbrahim Gülşəninin yanına gəlib şikayətini bildirir. İbrahim Gülşəni onun haqlı olduğunu, Uzun Həsənin isə belə bir qərar almayacaq qədər ədalətli olduğunu söyləyir. Qadı isə Uzun Həsənin divanına gələrək fəryad edib deyir: ”Bu şəhərdə sultan iki nəfərdir? Sultanın nişanını kim yırtıb qırağa atıb?”
Bu rəvayət dövlət işlərində Səlçuqşah bəyimin rolunu göstərən nümunələrdən biridir. Gülşəninin yazdığı bir başqa rəvayətə görə Səlcuqşah bəyim Sultan Xəlili n dul xanımının “adi bir insan” hesab etdiyi Hüseyn Çələbi ilə evləndirilməsinin qarşısını almaq üçün şahzadələrdən ibarət bir heyət toplayıb bu izdivacın həyata keçməsinə mane olmuşdur.
Ağqoyunlu taxt-tac mübarizələrində bilavasitə iştirak edən Səlcuqşah bəyim, xüsusilə Uzun Həsənim ağır xəstəlik dövründə öz nüfuzu ilə daxili və xarici siyasətdə həmçinin dövlət idarəsində bütün diqqətləri üzərində cəmləmişdi. Woods yazır ki, saraydakı ən güclü fraksiya məhz Səlçukşah bəyimin ətrafında toplanmışdı. Müxalifətdə isə Uzun Həsənin digər xanımları Dövlətşah Buldukani ilə Dəspinə Xatun varidi. Uğurlu Məhəmməd ilə Maqsudun anaları olan bu sultanlar taxt mübarizəsində Uğurlu Məhəmmədi dəstəkləyirdilər.
Əslində, keçmişdə Uzun Həsənin Osmanlı sultanı Fateh Sultan Mehmed ilə Otluqbeli döyüşü ndən (1472) əvvəl Səlcuqşah bəyimin Uzun Həsənin digər xanımının oğlu Uğurlu Məhəmməd əleyhinə bəzi fəaliyyətləri varidi. O, Otluqbeli döyüşü zamanı Uğurlu Məhəmməd ilə Uzun Həsən arasında münaqişəyə səbəb oldu. Tehrani yazır: "Uğurlu Məhəmməd Osmanlı vəziri Mahmud paşaya hücum etmək üçün Uzun Həsənə xəbər göndərir. Uzun Həsən də həmçinin Osmanlı qoşununu təqib etmək istəyirdi. Lakin Səlcuqşah bəyim ona mane olur  və deyir ki, Uğurlu Məhəmməd ordu arasında şöhrət qazanmaq üçün rumları öz əli ilə məğlub etmək istəyir". Bu məsələni təsvir edən Tehrani Səlcuqşah bəyimi tənqid etmək məqsədilə “Sultan o sırtlanın (Səlçuqşah bəyim) sözünü qəbul etdi və Uğurlu Məhəmmədi geri çağırdı” deyə yazır.
Buradan da anlaşıldığı kimi, Səlcuqşah bəyim Ağqoyunlu bəyləri üzərində təsirli bir rola malik idi, onun sözü dinlənilirdi. Həsən bəy Rumlu Əhsənüt Təvarix əsərində daha da irəli gedərək Uzun Həsənin də Səlcuqşah bəyim tərəfindən boğularaq öldürüldüyündən şübhələndiyini dilə gətirir. O yazırdı: "Bu sətirlərin müəllifi (özü haqqında danışarkən) bəzilərindən bu sözləri eşitmişdi “Uğurlu Məhəmmədin başını Həsən Padişahın yanına gətirəndə Həsən Padişah xəstə idi. Bu xəbər onun üçün çox ağır idi əgər xəstəlikdən qurtulsam, onun qatillərindən qisas alacağam demişdi. Səlcquşah bəyim də bu sözdən qorxub onu boğaraq öldürdü."
Uzun Həsənin Gürcüstan səfəri zamanı xəstələnməsi ilə Səlcuqşah bəyimə öz oğlu Sultan Xəlili taxta çıxarmaq üçün fürsət verdi. Çox keçmədən ölkədə Uzun Həsənin öldüyü və Uğurlu Məhəmmədin Azərbaycandakı hərbi elita tərəfindən taxta çıxarılması barədə şaiyələr yayılmağa başladı. Səlcuqşah bəyim oğlu Xəlili dərhal Şiraz a, Ağqoyunlu sarayına çağırdı. Aralarında Süleyman bəy Bicanın da olduğu bir qrup şəxs Uğurlu Məhəmmədi Ərzincan yaxınlığında tutub, öldürdülər. Hakimiyyət uğrunda mübarizədə heç bir maneəsi qalmayan Sultan Xəlil qardaşı Maqsudla birgə taxta çıxdı. Lakin Xəlil hakimiyyətə gələn kimi qardaşını edam etdirərək digər vəliəhdləri qorxuya saldı. O hətta anası Səlcuqşah bəyimi də generallar  Bayındır və Süleyman bəy Bican ilə birlikdə Diyarbəkir ə göndərib öz tək hakimiyyətliliyini gücləndirdi.
Sultan Xəlil Ağqoyunlu taxtına çıxdıqdan sonra ən böyük dəstəkçisi olan anası Səlcuqşah Bəyimi və Şahzadə Yaqubu özündən küsdürmüş, səltənət mənsublarını ətrafından uzaqlaşdırmış, nəticədə sarayda baş verən məmnuniyyətsizliyi öz rəiyyətinə də yansıtmışdı. Nəticədə ilk əvvəl oğlu Xəlili dəstəkləyən Səlcuqşah bəyim, Şərqi Anadolu bəylərini də öz ətrafında toplayaraq Sultan Yaqubun rəhbərliyi ilə üsyan başlatdı.
1478-ci ildə Yaqub bəy Azərbaycan, İraq, Fars və digər şəhərləri tutmaq üçün qışlaqdan dağlıq ərazilərə hərəkət edərkən, Bayındır, Çepni, Duharlı kimi bəylər Yaqub bəyin yanına gələrək sədaqətlərini bildirib, onq hədiyyələr təqdim etdilər. Bismilin şərqindəki Pambıqlı çayına enərkən Səlcuqşah bəyimin xeyirli gəlişini və Bitlis qəsəbəsindən keçməsini dilədilər və Səlcuqşah bəyimə öz bağlılıqlarını bildirdilər. Səlcuqşah burada məclis qurub bütün əmirlərin bağlılığını qəbul etdi. Səlcuqşah bəyim Yaqub bəyin müxalif olduğunu biləndə oğlunu niyyətindən döndərməyə çalışdı. Lakin sonralar Sultan Xəlilə elçi göndərərək itaətini, sədaqətini və üzrxahlığını bildirməklə həll yolunu tapdı. Xəbəri çatdırmağı Hacı Bəy Mosulluya tapşırsa da, elçi göndərildikdən qısa bir müddət sonra Sultan Xəlil və Mirzə Yaqub Xoyda görüşürlər. Sultan Xəlil bu yürüşdə (1478) məğlub oldu və taxtdan endi.
Əslində, Yaqub bəyin müharibədə qalib gəlməsi və sultan taxtına yüksəlməsinin ən mühüm səbəblərindən biri, şübhəsiz ki, Səlcuqşah bəyimin Sultan Xəlillə ittifaqında yaranan çatlaqlaridi. Bunun nəticəsində Səlcuqşah bəyim iki oğlu arasında yaranan vəziyyəti nizamlamağa çalışsa da, sonradan Yaqub bəyin tərəfinə keçir və fütuhatçı ənənəsi ilə barışıq əldə edilir.
Səlcuqşah bəyimin fəal rol oynadığı digər evlilik məsələsi də Ağqoyunlu divanında müzakirə edilən məsələlərdən biri idi. Bu hadisədə də Səlcuqşah bəyim fəal rol oynayır və evliliyə qarşı çıxır. Uzun Həsən in Ağqoyunlu torpaqlarında hökmranlıq etməsindən sonra Ağqoyunlu kəndxudaları, rəisləri və bəzi sipahilər Qaraqoyunluların ölmüş əsgərlərinin qızları və arvadları ilə evlənmişdilər. Onların arasında Cahanşahın əmisinin qızı ilə evlənən Ağqoyunli Səlim kəndxudanın evliliyi divanda müzakirə edilən bir problemə çevrilir. Ənənəyə əməl edilməməsi bəhanəsi ilə Səlcuqşah bəyimin  nikahın pozulması təklifi Ağqoyunlu divanını iki yerə böldü. Bu hadisələrdən sonra eşikağası Vəli ağa İbrahim Gülşəniyə müraciət edərək kömək istəyir. Gülşəni Sultan Yaquba məktub yazıb bildirir:" Sən ki Həsən oğlu Yaqubsan. Padşahların vəzifəsi ayrılıq salmaq deyil, Peyğəmbərimi buyurub ki, qadınların sözünə qulaq asın amma fikirlərinə müxaliflik edin. Sənə analıq edən xanım səni mülk əhlindən çıxarıb vəbala salmaq istəyir. Əgər dediklərinə əməl etsən sənin mülkündən çıxıb, getmək lazımdır."
Sultan Yaqub onun məktubunu divanda oxutdurur və dediklərinə əməl edərək cütlüyü evinə göndərir. Həmçinin anası Səlcuqşah bəyimə də əmr edir ki, bundan sonra dövlət işlərinə müdaxilə etməsin.
Yenə Gülşəninin başqa bir tərcüməsində Sultan Yaqubun divan və idarəsində alimlərdən çox Səlcuqşah bəyim üçün ayağa qalxıldığını tənqid edərkən, onun divandakı təsirini də vurğulayır və qadınların siyasi məkanda nüfuzlu olmasına da tənqidi yanaşır. Belə ki, Səlcuqşah bəyimin alimlərdən, şeyxlərdən və dərvişlərdən üstün bir mövqedə olması, onun qərarlarına qulaq asılması və ona hörmət edilməsi danılmaz bir faktdır.
Xarici siyasətdə də fəal olan Səlcuqşah Bəyim qonşu dövlət idarəçiləri tərəfindən hörmətlə qarşılanarkən, saraya gələn səfirlər arasında Səlcuqşah Bəyim üçün ayrıca elçi gətirənlər də varidi.
Xeyriyyəçilik fəaliyyəti
Əslində xeyirxah biri kimi tanınan Səlcuqşah bəyim öz gəlirinin böyük bir qismini xeyriyyəçilik məqsədilə istifadə etmişdir. O, Təbriz məscidinin təmirinə 10000 dinar xərcləmiş, məscidə dəstəmaz üçün su gətirmiş, hündür günbəz tikdirmiş və hər tərəfi kirəmitlə örtülü hücrələr tikdirmişdir. Köhnə mehrabın yerinə bu məscidin içərisində hündür günbəz inşa edilmişdi. Selçukşah Xatun zaviyəsi Bayburt un Balahor kəndində özü tərəfindən tikdirilsə də, sonradan sökülmüşdür. Bu barədə dövrün torpaq sənədləri və vəqf qeydlərində məlumatlar öz əksini tapmışdır. O, sarayda nüfuzunun artması ilə bu işlərə daha çox önəm vermiş, yerli əhalinin hörmətini qazanmışdır.
Səlcuqşah Begüm də təsəvvüf əhli ilə əlaqə saxlayır və onlara hörmət edirdi. Məsələn, Xəlvəti təriqətindən olan Dədə Ömər Rövşəni Ağqoyunlu sarayına gəlməzdən əvvəl Uzun Həsən və xanımı Səlcuqşah bəyimin rəğbətini qazanmışdı. Səlcuqşah bəyim, Cahanşahın həyat yoldaşı tərəfindən inşa edilən Müzəffəriyyə zaviyəsini Dədə Ömər Rövşəniyə vermək üçün hazırlatmışdı. Şeyx ölənə qədər burada yaşamışdır.
Dədə Ömər Rövşəni Sultan Xəlil və Yaqub bəyin dövründə də həmin zaviyədə yaşamağa davam etmiş və onun Səlcuqşah bəyim tərəfindən Təbrizdə tikdirilən ibadətgahın qəbiristanlığında dəfn edildiyi deyilsə də bu barədə məlumatların doğruluğu məlum deyil. Səlcuqşah bəyim Xəlvəti təriqəti və üzvləri ilə yaxın olmuş, onlara dərin rəğbət bəsləmiş, təriqətin müridlərindən biri olmuşdur. Lakin sonradan saray və divan işlərində fəaliyyəti səbəbindən bu təriqətin üzvlərindən olan İbrahim Gülşəni ilə aralarında problemlər yaranmışdır.
Zaur Cavanşir
Zaur Sabir oğlu Cavanşir — Azərbaycan Silahlı Qüvvələrinin general-mayoru, Xüsusi Təyinatlı Qüvvələr komandanının birinci müavini – Qərargah rəisi, Vətən müharibəsinin komandanlarından biri, Şuşanın ilk komendantı, Vətən Müharibəsi Qəhrəmanı (2020).
Zaur Cavanşir Cavanşirlər sülaləsindən olub, Pənahəli xan Cavanşirin nəslinin nümayəndəsidir.
Zaur Cavanşir Cəbrayıl, Hadrut (Ağoğlan), Füzuli, Xocavənd istiqamətində aparılan hücum əməliyyatlarına komandanlıq etmış, Şuşa əməliyyatında isə hücum qruplaşmasının rəhbəri olmuşdur. Şuşanın azad edilməsində və müdafiəsinin təşkilində müstəsna qəhrəmanlıq göstərmiş və Şuşanın ilk komendantı təyin edilmişdir. O, Şuşaya sancılmış və Zəfər Bayrağı elan edilmiş Azərbaycan bayrağı ilə 2020 Bakı Qələbə Paradında döyüş bayraqları qrupuna rəhbərlik etmişdir.
Həyatı
Zaur Sabir oğlu Cavanşir (Məmmədov) 1974-cü il sentyabrın 21-də Ağcabədi rayonunun Hindarx kəndində anadan olub. Cavanşirlər sülaləsindən olub, Pənahəli xan nəslinin nümayəndəsidir.
Hərbi xidməti
Xüsusi Təyinatlı Qüvvələrdə xidmətindən başqa cəhbə bölgəsində taqım, bölük, tabor, briqada komandiri vəzifələrində xidmət etmişdir.
2002–2004-cü illərdə mayor rütbəsində Türkiyə Silahlı Qüvvələrinin Quru Qoşunları Akademiyasında təhsil almışdır.
Zaur Cavanşir hal-hazırda Azərbaycan Silahlı Qüvvələrinin Xüsusi Təyinatlı Qüvvələrində general-mayor rütbəsi ilə xidmət etməkdədir.
Zaur Cavanşir 2016-cı ildə baş vermiş Aprel döyüşlərində də iştirak etmişdir.
2020-ci ildə baş vermiş Vətən müharibəsi zamanı o, Azərbaycan Silahlı Qüvvələrinin Xüsusi Təyinatlı Qüvvələrinin komandanlarından biri olmuşdur. Şuşanın azad edilməsində xüsusi fərqlənən Zaur Cavanşir Şuşanın ilk komendantı təyin edilmişdir.
O, Şuşaya sancılmış və Zəfər Bayrağı elan edilmiş Azərbaycan bayrağı ilə 2020 Bakı Qələbə Paradında iştirak etmişdir.
Zaur Cavanşir Azərbaycan Respublikası Prezidentinin 24 iyun 2005-ci il tarixli 860 nömrəli Sərəncamına əsasən "Azərbaycan Bayrağı" ordeni ilə təltif edilmişdir.
Zaur Cavanşirə Azərbaycan Respublikası Prezidentinin 7 dekabr 2020-ci il tarixli Sərəncamına əsasən "general-mayor" ali hərbi rütbəsi verilmişdir.
Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zaman igidliyin və mərdliyin nümayiş etdirilməsinə görə Azərbaycan Respublikası Prezidentinin 9 dekabr 2020-ci il tarixli Sərəncamına əsasən Zaur Cavanşirə "Vətən Müharibəsi Qəhrəmanı" adı verilmişdir.
Azərbaycan Respublikasının Füzuli rayonunun işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyinə görə Azərbaycan Respublikası Prezidentinin 25 dekabr 2020-ci il tarixli Sərəncamına əsasən "Füzulinin azad olunmasına görə" medalı ilə təltif edilmişdir.
Azərbaycan Respublikasının Şuşa şəhərinin işğaldan azad edilməsi uğrunda aparılan döyüş əməliyyatlarına qatılaraq şəxsi igidlik və şücaət nümayiş etdirdiyinə görə Azərbaycan Respublikası Prezidentinin 29 dekabr 2020-ci il tarixli Sərəncamına əsasən Zaur Cavanşir "Şuşanın azad olunmasına görə" medalı ilə təltif edilmişdir.
Azərbaycan Respublikasının Kəlbəcər rayonunun işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyinə görə Azərbaycan Respublikası Prezidentinin 24 iyun 2021-ci il tarixli Sərəncamına əsasən Zaur Cavanşir "Kəlbəcərin azad olunmasına görə" medalı ilə təltif edilmişdir.
Azərbaycan Respublikasının Qubadlı rayonunun işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyinə görə Azərbaycan Respublikası Prezidentinin 24 iyun 2021-ci il tarixli Sərəncamına əsasən Zaur Cavanşir "Qubadlının azad olunmasına görə" medalı ilə təltif edilmişdir.
Azərbaycan Respublikasının müstəqilliyinin, ərazi bütövlüyünün qorunub saxlanılmasında xüsusi xidmətlərinə, öz xidməti vəzifələrini və hərbi hissə qarşısında qoyulmuş tapşırıqları yerinə yetirərkən fərqləndiyinə görə Zaur Cavanşir Azərbaycan Respublikası Prezidentinin 24 iyun 2021-ci il tarixli Sərəncamına əsasən Zaur Cavanşir 3-cü dərəcəli "Vətənə xidmətə görə" ordeni ilə təltif edilmişdir.
2021-ci il noyabrın 16-da Kəlbəcər və Laçın rayonları ərazisindəki Azərbaycan–Ermənistan dövlət sərhədində Ermənistan silahlı qüvvələrinin təxribatlarının və hücumlarının qarşısının alınması, dövlət sərhədinin müdafiəsi və təhlükəsizliyinin təmin edilməsi məqsədilə verilən döyüş tapşırığını uğurla yerinə yetirmiş, öz xidməti vəzifələrini və qarşıya qoyulmuş tapşırıqları yerinə yetirərkən şücaət və fədakarlıq göstərmiş Zaur Cavanşir Azərbaycan Prezidenti İlham Əliyevin 27.12.2021-ci il tarixli Sərəncamına əsasən "Hərbi xidmətlərə görə" medalı ilə təltif edilmişdir.
Gəlləbehi (Urmiya)
Gəlləbehi — İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 276 nəfər yaşayır (61 ailə).
Plutonun peykləri
thumb|Pluton və onun təbii peykləri Plutonun dörd təbii peyki olduğu məlumdur : böyük peyk Xaron və üç kiçik peyk Hidra, Nikta və 2011-ci lin iyulunda kəşf edilmiş S/2011P1 şərti adlı peyki.
Plutonun mövcud digər peyklərinin ölçüləri 20 km-i keçmir.
Sistik fibroz
Sistik Fibroz xəstəliyi ağciyərdə olan və irsən keçən bir xəstəlikdir. Bu xəstəlik nəfəs alma, həzm sistemi problemləri yaradır. Ağciyərlərin təmiz qalmasını sağlayan salgı bezlərinin incə və axışqan olan maye, sistik fibroz xəstələrində daha çox yoğunlaşaraq axıcılıqları azalır.
Pfizer–BioNTech COVID-19 vaksini
thumb|ABŞ bazarı üçün Pfizer–BioNTech COVID‑19 peyvəndi flakonu ComiRNAty brendi altında satılan Pfizer–BioNTech COVID-19 peyvəndi (INN: tozinaran), Almaniyanın BioNTech biotexnologiya şirkəti tərəfindən hazırlanmış və onun hazırlanmasında klinik sınaqlar, logistika və istehsal dəstəyi üçün Amerika şirkəti Pfizer ilə əməkdaşlıq edən mRNT əsaslı COVID-19 peyvəndidir. Peyvənd əzələdaxili inyeksiya yolu ilə verilir. O, lipid nanohissəcikləri ilə əhatə olunmuş SARS-CoV-2-nin tam uzunluqlu sünbül zülalının mutasiya edilmiş formasını kodlayan nukleozidlə dəyişdirilmiş mRNT-dən (modRNT) ibarətdir. İlkin tövsiyədə peyvəndin 21 gün ara ilə  iki dozada verilməli olduğu bildirilmişdi, lakin sonradan bu interval ABŞ-da 42 günə, Kanadada isə dörd aya qədər uzadıldı.
Qurdalan
Tarixi
Yaşayış məntəqəsinin özünün nisbətən yeni olmasına baxmayaraq, rayonun ərazisində eradan əvvəlki dövrlərdən məskunlaşmış, bir neçə dəfə sahiblərini dəyişmişdir. XVI əsrdən Osmanlı imperiyasının bir hissəsi olmuşdur. Hətta son iki əsrdə rayonun inzibati mərkəzi bir dəfədən çox dəyişmişdir. Qurdalan yalnız 1938-ci ildə rayonun mərkəzinə çevrilmişdir.